恭鏜

恭鏜  ， 字振魁 ， 博爾濟吉特氏 ， 滿洲正黃旗人 ， 大學士琦善之子 。 因其父而授吏部主事 。 累遷郎中 ， 兼內務府銀庫員外郎 ， 充總理各國事務衙門章京 ， 出爲湖北荊宜施道 。 因捕獲江陵教匪而加按察使銜 。 同治十年 ， 擢奉天府府尹 ， 後坐事降職 。 光緒三年 ， 賞二等侍衞 ， 充烏魯木齊領隊大臣 。 光緒五年 ， 遷烏魯木齊都統 。 光緒九年 ， 任西安將軍 ， 後因病免職 。 光緒十二年 ， 署黑龍江將軍 。 疏請舉辦漠河金礦 ， 杜絕俄國覬覦 。 又建議墾荒十利 ： 儲國帑 、 濟民食 、 嚴保衞 、 便輯綏 、 裕經費 、 富徵收 、 集商賈 、 益釐稅 、 廣生聚 、 實邊備 ， 但朝廷下詔不許 。 光緒十四年 ， 實授黑龍江將軍 。 光緒十五年 ， 移杭州將軍 ， 上京入覲途中卒於天津 ， 朝廷下詔優恤 。 子末任湖廣總督瑞澂 。